laion/Wikipedia-Exotic huggingface dataset:
קרבוקטיון

קרבו-קטיון (בכתיב לטיני: Carbocation) הוא קטיון הנוצר כתוצאה מחסר באלקטרונים על גבי אטום פחמן בתרכובת אורגנית. קרבוקטיונים הם חומרי ביניים נפוצים בתגובות כימיות רבות, אשר הבולטות שבהן הן התמרה נוקלאופילית מסדר ראשון ואלימינציה מסדר ראשון. זמן מחצית החיים של קרבוקטיונים הוא בסדר גודל של מילישניות, אך בתנאים מסוימים יכול להגיע אף לשניות בודדות. בעבר קרבוקטיון נקרא גם יון קרבוניום. כאמור, לקרבוקטיונים זמן מחצית חיים קצר יחסית, והם מתאפיינים בחוסר יציבות תרמודינמית. חוסר יציבות זה נובע הן מהמטען החיובי המרוכז על המולקולה והן מהחריגה מכלל האוקטט כתוצאה מחוסר באלקטרונים. העדר היציבות ניתנת להפחתה כאשר מוקף אטום הפחמן הטעון במתמירים דוחפי אלקטרונים, אשר מקטינים את המטען החיובי וממלאים את קליפת הערכיות של הפחמן. למשל, קרבוקטיון המותמר בקבוצות אלקיליות יהיה יציב יותר מקרבוקטיון חסר מתמירים מכיוון שהפחמנים בקבוצות האלקיליות הסובבות אותו יאפשרו מעבר חלקי של אלקטרונים אליו, בתהליך המכונה היפרקוניוגציה. על-כן, קרבוקטיון שלישוני (המותמר בשלוש קבוצות אלקיליות) יהיה יציב יותר מקרבוקטיון שניוני (המותמר בשתי קבוצות אלקיליות), וקרבוקטיון שניוני יהיה יציב יותר מקרבוקטיון ראשוני (המותמר בקבוצה אלקילית אחת). רזוננס כימי, מצב בו המטען מתחלק על פני מספר אטומים, יגרום גם הוא לייצוב של קרבוקטיונים, זאת מכיוון שהרזוננס גורם לפיזור של המטען החיובי על גבי המולקולה ומונע את ריכוז המטען כולו על פחמן יחיד. הרזוננס מתאפשר כאשר נוצר קרבוקטיון אלילי (קרבוקטיון הסמוך לקשר כפול) ולכן קרבוקטיונים הנוצרים בסמוך לקשרים כפולים נוטים להיות יציבים יותר. כאשר קרבוקטיון ראשוני או שניוני, שאינו יציב, נוצר בסמוך לפחמן שלישוני או רביעוני, בהתאמה, עשוי הקרבוקטיון לעבור תהליך של שחלוף כדי להגדיל את יציבותו. בתהליך השחלוף יעבור קשר מאחד מהמתמירים שעל השכן העשיר במתמירים, אל הקרבוקטיון העני במתמירים. השחלוף יגרום למעבר של המטען החיובי מהפחמן העני במתמירים אל הפחמן העשיר במתמירים ובכך ליצירה של קרבוקטיון יציב יותר. הבדלי היציבות בין קרבוקטיונים משפיעים מאוד גם על תגובות כימיות בהן הקרבוקטיון הוא חומר ביניים במנגנון, כגון התמרה נוקלאופילית מסדר ראשון ואלימינציה מסדר ראשון. תגובות אלו יתרחשו בקלות רבה יותר על פחמנים מותמרים יותר ובדרך כלל לא יתרחשו כלל על פחמנים ראשוניים. קרבאניון רדיקל חופשי
סולמית

הסולמית או #, (הדומה לסימן הדיאז - ♯) היא סימן כתב המשמש לסמל "מספר" או ערך מספרי. סימן זה מקביל ל№ המקובל באוסטרליה, בקנדה, בממלכה המאוחדת, בניו זילנד וברוסיה. ניתן למצוא אותו במקלדת מחשב סטנדרטית על מקש הספרה 3 בשורת הספרות (שמעל שורות האותיות) ולהקליד באמצעות ⇧ Shift+3. לעיתים מכונה הסימן בטעות "האשטאג", משום שברשתות מסוימות כגון טוויטר משתמשים בו כהאשטאג. באופן כללי יש לומר "סולמית", ואפשר להשתמש בכינוי "האשטאג" רק בהקשר של אותן רשתות חברתיות. ב-URL הסימן משמש לציין פסקה מסוימת או מקטע של דף אינטרנט. בשפות תכנות כגון Perl, פייתון ובורן של הסימן משמש לציין הערות. בארצות הברית הסימן משמש לציון משקל ומכונה לעיתים "פאונד" לדוגמה: "5# סוכר" משמעו "5 ליבראות סוכר". בטלפון, הסולמית היא הלחצן היחיד מלבד הכוכבית שאינו מספר ומשמש גם כסימן לסיום שליחת נתונים לקו מידע קולי. ברשתות חברתיות מקוונות סולמית משמשת לתיוג נושא מסוים ונקראת האשטאג. בשחמט, סולמית משמשת לציון מט. ב-IRC ובדיסקורד הסימן משמש לציון ערוצים. איטלקית: cancelletto (שער קטן). אנגלית נקרא הסימן: number sign (מספר הערה), crosshatch, crunch, fence, gate, grid, gridlet, pound (שער או שבכה), hash. אסטונית: trellid "טרליד" (גריל). בסקית: traol. בולגרית: диез. גרמנית: Raute "ראוטה" או Rautenzeichen (רומבוס), Lattenzaun (גדר קרשים), Doppelkreuz (דופלקרויץ - צלב כפול), Gatter (שער). גרמנית שווייצרית: Gartehag (גדר). דנית: firkant ("פירקנט" - מרובע). הולנדית: hekje- "הקיה" (גדר קוצים), או spoorwegovergang (מעבר חצייה של מסילת ברזל). הונגרית: kettőskereszt (צלב כפול). יוונית: δίεση ("דיאסיס"). יפנית: "番号記号" ("בנגוקיגו - סימן המספר") או "井桁" (איגטה - סימן הבאר). לטבית: restīte (שבכה קטנה). נורווגית: irkant ("אירנטק" - מרובע) או skigard (גדר). סינית: "井號" (ג'ינג האו; היינו: סימן "באר" - מאחר שהוא דומה לסימן המילה באר). סלובקית: mriežka ("שבכה קטנה"). ספרדית: numeral, cuadradillo, almohadilla ("כרית"), sostenido ("דיאז"). סרבית: taraba ("טאראבה" - גדר). ערבית: "مربع", נהגה: "מורָבָּע" (ריבוע). פולנית: kratka, krzyżyk (דיאז). פורטוגזית: cardinal, על מנת לסמן מספר, sustenido (דיאז), jogo-da-velha ("איקס מיקס דריקס"). בברזיל הסימן נקרא "cerquilha" מהמילה cerca - ל"גדר". פינית: ruutu - "רואטו" (ריבוע) או risuaita (גדר מקלות). פרסית: "چهارگوش" ("צ'אאהאר גוש" - ארבע פינות). צ'כית: 'mřížka מריזקה ("שבכה קטנה"). צרפתית: dièse (דיאז) (בקוויבק ובבלגיה: carré - "קארה" (=ריבוע)). קטלאנית: coixinet- קואישינט. רומנית: diez (דיאז). רוסית: решётка (רישוֹטקָה - רשת). שוודית: stakettecken (גדר), "staket" (גדר), "galler" (שבכה או גריל) fyrkant (ריבוע), ruta (קופסה) או brädgård (מנסרה). תאילנד: เครื่องหมายสี่เหลี่ยม (סימן ריבוע). טורקית: Sayı işareti. סימן נומרו (№) דיאז (♯) מדיה וקבצים בנושא סולמית בוויקישיתוף סולמית, באתר MathWorld (באנגלית)
MicroSD

microSD הוא סוג של כרטיס זיכרון זעיר, שפותח על ידי חברת SD Association והמבוסס על פורמט ה-TransFlash של חברת Sandisk. הוא נמצא בשימוש בעיקר במכשירים אלקטרוניים קטני מידות כגון טלפון סלולרי, מכשירי ניווט לוויני, נגנים ועוד. ניתן להשתמש במתאם פשוט הזהה בצורתו לכרטיס Secure Digital - SD, כדי להרחיב את התאימות. 15 מ"מ אורך, 11 מ"מ רוחב וכ-1 מ"מ עובי (כגודלה של ציפורן, וכרבע מגודלו של כרטיס זיכרון מסוג Secure Digital). זהו הכרטיס בעל הממדים הקטנים ביותר המיוצר בייצור המוני. כרטיסים אלו משווקים בנפחים של עד 500GB.ויכולים להגיע לנפחים של עד 128TB. מדיה וקבצים בנושא MicroSD בוויקישיתוף SanDisk®, Ultra microSDXC | SanDisk, www.sandisk.com
&

סימן "גם" או סימן et ("את", באנגלית: Ampersand – אמפרסנד; &, &, &, &) הוא סימן כתב המשמש בשפות הלטיניות כמילת חיבור בין שתי מילים. סימן & הוא למעשה ליגטורה של אותיות המילה הלטינית et (באנגלית: and) שמשמעה "וגם". עד סוף המאה ה-19 נהגו ללמד את הסימן כאחת מאותיות האלפבית הלטיני, והוא הוצב בסוף סדר האותיות. מקורו של הסימן ברומא העתיקה במאה הראשונה. כיום משערים שמזכירו של קיקרו, מרכוס טוליוס טירו, הוא שהמציא את הסימן, תוך ליגטורה של האותיות E ו־T. עם הזמן הפך הסימן למעגלי יותר, ופחות דומה לשתי האותיות. במאה ה־8 לספירה התפתחה הקליגרפיה במערב אירופה, ובעיקר הכתב הקרולינגי. באותה עת הפך הסימן פופולרי ביותר, שכן הוא קיצר את הכתיבה של המילה השימושית et – "וגם". לאחר המצאת הדפוס בשנת 1455 גם המדפיסים העדיפו את הסימן "&" על כתיבת המילה הארוכה יותר. במהלך השנים נחשב הסימן כאות ה־27 של האלפבית האנגלי, וג'ורג' אליוט אף כתבה באחד מסיפוריה: הוא חשב שהיא (האות Z) הושמה רק על מנת לסיים את האלפבית, אולם היה מספיק גם ב־& לפי דעתו. המקור באנגלית 'He thought it (Z) had only been put to finish off th alphabet like; though ampusand would ha' done as well, for what he could see. בתחום הבלשנות, משמש הסימון "&" לאיחוי נסמכים הקשורים במשפט. הסימן משמש בשפה האנגלית כקיצור למילה and, לדוגמה: Mr. & Mrs. Smith (מר וגברת סמית') הביטוי הלטיני "et cetera" ("וכולי") מקוצר לרוב ל־etc. וזה מקוצר, תוך שימוש ב-"&", ל־"&c.". בשפות תכנות רבות (C, C++, Java, C#) הכפלת הסימן, "&&", מתפקדת כאופרטור וגם (AND) לוגי, כאשר "&" מתפקד כאופרטור וגם על ביטים. ב-C וב-C++ "&" מתפקד כאופרטור אונרי המחזיר מצביע אל המשתנה אליו הופעל. ב-C++ "&" משמש להגדרת הטיפוס כטיפוס ייחוס. ב-פייתון "&" מתפקד כאופרטור על ביטים. בשפות סימון כמו HTML ו-XML "&" והטקסט שבא אחריו מיצגים ישות. ו' החיבור מדיה וקבצים בנושא & בוויקישיתוף אמפרסנד, מאמר מאת מקס קאפליש השימושים בסימן מאמר על ההיסטוריה של הסימן מאת ארטי לבדב מאמר על הסימן בבלוג הרשת " פונטים וכו' '" - "& - סימון ה"וגם" מקור המילה et הוא מצרפתית והפירוש הוא "ו החיבור". מקור המילה "אמפרסנד" באנגלית הוא בסירוס הביטוי "and, per se, and", כלומר "ו[המילה] and כשלעצמה"; מילים אלו נאמרו בסוף הקראת האלפבית האנגלי, כאשר סימן האמפרסנד נחשב ל"אות" האחרונה בו.
ויליאם ולמן

ויליאם אוגוסטוס ולמן (באנגלית: William Augustus Wellman;‏ 29 בפברואר 1896 – 9 בדצמבר 1975) היה במאי, מפיק ותסריטאי קולנוע אמריקני. נולד בברוקליין, מסצ'וסטס, לאב ממוצא אירופאי ולאם מהגרת מנורווגיה. שירת בלגיון הזרים הצרפתי והיה טייס בעת מלחמת העולם הראשונה. סרטו הראשון כבמאי ראינוע היה הדרמה "Second Hand Love" משנת 1923. שלוש שנים אחר כך הוא ביים את ג'ואן קרופורד בקומדיה "The Boob" משנת 1926, אולם סרטו המשמעותי הראשון כבמאי היה דרמת המלחמה הרומנטית "כנפיים" (1927), שזכתה בפרס האוסקר הראשון בקטגוריית הסרט הטוב ביותר. הוא עצמו לא היה מועמד לקטגוריית הבימוי, אך בהמשך דרכו קיבל שלוש מועמדויות לקטגוריה זו על הסרטים "כוכב נולד" (1937) אשר היה הגרסה הראשונה לסרט, עליו זכה בפרס האוסקר לתסריט הטוב ביותר, "קרב קרקע" (1949), דרמת מלחמה והדרמה "The High and the Mighty" (הגבוהים והאדירים) משנת 1954 בכיכובו של ג'ון ויין. בנוסף ביים סרטים כגון "Beggars of Life" משנת 1928, בו כיכב וואלאס בירי, "אויב הציבור" (1931), בו כיכבו ג'יימס קאגני וג'ין הארלו, רוקסי הארט" עם ג'ינג'ר רוג'רס, "שום דבר אינו מפחיד" (1937), עם פרדריק מארץ', "בו ג'סט" (1939), "תקרית באוקס-בו" (1943) בכיכובו של הנרי פונדה, שהיה אחד מהסרטים היחידים שקיבלו מועמדות לאוסקר רק בקטגוריית הסרט הטוב ביותר, "עיר קסומה" (1947) בכיכובו של ג'יימס סטיוארט. "שמיים צהובים" (1948) בו הופיע גרגורי פק. ו"נשים בכיוון מערב" (1952) שכתב פרנק קפרה. ב-1973 קיבל פרס על מפעל חיים מטעם איגוד הבמאים האמריקני וכמו כן קיבל כוכב על שמו בשדרת הכוכבים של הוליווד. מדיה וקבצים בנושא ויליאם ולמן בוויקישיתוף ויליאם ולמן, במסד הנתונים הקולנועיים IMDb (באנגלית) ויליאם ולמן, באתר AllMovie (באנגלית) ויליאם ולמן, במסד הנתונים הקולנועיים KinoPoisk (ברוסית) ויליאם ולמן, באתר "Find a Grave" (באנגלית) ויליאם ולמן, באתר אנציקלופדיה בריטניקה (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
עימות חזיתי

עימות חזיתי (במקור: Face/Off; בתרגום מילולי "הסרת פנים", אך בתרגום חופשי גם "עימות" או "עימות חזיתי" בכפל משמעות) הוא סרט קולנוע בבימויו של ג'ון וו ובכיכובם של ניקולס קייג' וג'ון טרבולטה, שיצא לאקרנים בשנת 1997. שון ארצ'ר (ג'ון טרבולטה) הוא סוכן FBI שמקדיש את חייו ללכידת פושע מטורף בשם קסטור טרוי (ניקולס קייג'), שבעבר הרג את בנו בן ה-5 כאשר ניסה להתנקש בארצ'ר עצמו. כעבור 6 שנים, בעקבות עימות עם כוחות הביטחון נפגע קסטור ונופל לתרדמת ואחיו הקטן ושותפו פולוקס (אלסנדרו ניבולה) נתפס. ה-FBI למד שקסטור החביא פצצה מסוכנת, אך אינם יודעים היכן הוא טמן אותה. הפתרון שעולה הוא להוציא את המידע מאחיו הנמצא בבית הכלא. מכיוון שהזמן אוזל הם מחליטים להשתמש לראשונה בטכנולוגיה חדישה וניסיונית, המאפשרת השתלת פנים באמצעות ניתוח. פניו של ארצ'ר מוחלפות בפניו של הפושע הרדום. ארצ'ר נשלח לכלא בתור קסטור טרוי, על מנת לגלות היכן ממוקמת הפצצה. העניינים מתחילים להסתבך כשטרוי מתעורר לפתע מן התרדמת וכופה באיומים על הצוות הרפואי להשתיל בו את פניו של ארצ'ר. כל האנשים שידעו על המשימה, חוסלו בידי הכנופיה של טרוי. כשהוא לובש את דמותו של ארצ'ר, הולך טרוי לכלא כדי להתגרות בו, ואז הם מתעמתים לראשונה פנים מול פנים בזהויותיהם החדשות. לאחר מכן טרוי משחרר את אחיו מהכלא לכאורה כדי שיספק מידע על מיקום הפצצה, בוחר לנטרל את הפצצה כדי להפוך לגיבור בתוך ה-FBI ולקבל גישה למשאבים הבלתי מוגבלים של ה-FBI ולהשתמש בהם למטרותיו, ופותח בחיים חדשים עם אשתו של ארצ'ר, איב (ג'ואן אלן), ועם בתו המנוכרת של ארצ'ר, ג'יימי. ארצ'ר, כלוא בדמותו של טרוי, מצליח לברוח מהכלא. הוא מגיע לביתו של שותפו הקרוב של טרוי, דיטריך (ניק קאסאווטס) ונפגש עם אנשי כנופייתו הישנה של טרוי ועם אחותו של דיטריך, סאשה (ג'ינה גרשון). שם הוא מגלה שלסאשה ולטרוי יש בן משותף בשם אדם. טרוי ואנשי ה-FBI מקיפים את הבית והורגים את דיטריך ואת חברי כנופייתו של טרוי. ארצ'ר מצליח לברוח ולהרוג תוך כדי בריחתו את פולוקס, וטרוי האבל מבקש לנקום בו. למחרת מסתנן ארצ'ר לביתו ומספר לאיב על החלפת הזהויות ומצליח לשכנע אותה שהוא בעלה. ממנה הוא שומע שראש ה-FBI, ויקטור לזארו, מת מהתקף לב (בפועל, חוסל על ידי טרוי בהתקף זעם). הוא מחליט להתעמת עמו בהלווייתו של לזארו. בכנסייה הוא מגלה שטרוי לקח את איב כבת ערובה. השניים ניצבים בתיקו מקסיקני בכנסייה בין טרוי וחברי כנופייתו לבין ארצ'ר וסאשה. בקרב היריות נפצעת סאשה אנושות ולפני מותה משביעה את ארצ'ר לדאוג לאדם. בין ארצ'ר לטרוי מתפתח מרדף סירות עקוב מדם, בסופו מנסה טרוי לחבל בפניו של ארצ'ר כדי למנוע ממנו לקבל אותם בחזרה, אך נורה על ידי רובה צלצל ומת. ארצ'ר מקבל בחזרה את פניו המקוריות וחוזר לחיק משפחתו, שמאמצת את אדם. שון ארצ'ר/קסטור טרוי – ג'ון טרבולטה קסטור טרוי/שון ארצ'ר – ניקולס קייג' ד"ר איב ארצ'ר – ג'ואן אלן פולוקס טרוי – אלסנדרו ניבולה סאשה האסלר – ג'ינה גרשון דיטריך האסלר – ניק קסאווטס ג'יימי ארצ'ר – דומיניק סוויין הוליס מילר – סי-סי-אייץ' פאונדר "עימות חזיתי", במסד הנתונים הקולנועיים IMDb (באנגלית) "עימות חזיתי", באתר נטפליקס "עימות חזיתי", באתר AllMovie (באנגלית) "עימות חזיתי", באתר Rotten Tomatoes (באנגלית) "עימות חזיתי", באתר Box Office Mojo (באנגלית) "עימות חזיתי", באתר Metacritic (באנגלית) "עימות חזיתי", באתר אידיבי "עימות חזיתי", באתר דיסני+ סרטים (באנגלית) "עימות חזיתי", במסד הנתונים הקולנועיים KinoPoisk (ברוסית) "עימות חזיתי", ביקורת על הסרט באתר "עין הדג" אורון שמיר, 25 שנה ל"עימות חזיתי": דואט מטורלל עם אקדחים, יונים והחלפת פנים, באתר הארץ, 28 ביוני 2022
טוראיי בראגס

טוראיי בראגס (באנגלית: Torraye Braggs‏; נולד ב-15 במאי 1976 בפרזנו, קליפורניה, ארצות הברית) הוא כדורסלן עבר אמריקאי. גובהו 2.03 מטרים, ששיחק בעמדות הפאוור פורוורד והסנטר. שיחק בעברו בישראל בקבוצות הפועל ירושלים ועירוני רמת גן. בוגר אוניברסיטת זייבייר, לאחר סיום לימודיו נרשם לדראפט ה-NBA לשנת 1998 ונבחר במקום ה-#57 על ידי קבוצת יוטה ג'אז. למרות הבחירה בדראפט הוא נאלץ לשחק שנתיים מחוץ לארצות הברית, בליגות הראשונות בספרד במדי קנטבריה וגראן קנריה ובוונצואלה ממנה עבר לשחק מספר חודשים בקבוצת הרוקפורד לייטנינג מליגת ה-CBA, עד שהוחתם על ידי קבוצת דטרויט פיסטונס על חוזה של חודש ימים בשנת 2000. לאחר מכן עבר לשחק במנרסה מספרד, ממנה עבר לאינדיאנה לג'נדס מליגת ה-ABA ומשם לוונצואלה בטרם המשיך לפאוק סלוניקי מיוון אך שוחרר ומצא את עצמו מסתובב בין הפיליפינים לפוארטו ריקו שביניהם חתם בהפועל ירושלים מישראל בעונת 2002-2003 באמצע העונה, אך גם עם הקבוצה הירושלמית לא סיים את העונה ושוחרר שבוע לפני סיומה אחרי שהקבוצה סיימה את העונה במרכז הטבלה. בשנת 2003 הוחתם על ידי היוסטון רוקטס בה שיחק מספר משחקים ושוחרר. הוא חזר ל-CBA ושיחק במדי יאקימה סאן קינגס אך לאחר עונה הוחתם על ידי הוושינגטון ויזארדס ושיחק 5 משחקים בטרם שוחרר, ממנה המשיך לסו פולס סקייפורס מה-CBA בטרם עבר לספרטק סנקט פטרבורג מרוסיה, שלאחריה חתם שוב ביוסטון רוקטס וזכה לשחק 14 משחקים בשנת 2005. בהמשך שנת 2005 חתם בקוריאה הדרומית ושוחרר, ממנה עבר לטולסה 66 מה-NBDL. בהמשך עונת 2006 חתם בקבוצת ספרטק פרימוריה ולדיווסטוק מרוסיה. בעונת 2006/2007 חתם בעירוני רמת גן, ממנה שוחרר לאחר שעלותו (15 אלף דולר לחודש) הייתה גבוהה מדי לקבוצה, וחתם בקבוצה הלטבית א.ס.ק. ריגה להמשך העונה. את עונת 2008 העביר בין קבוצה ממקסיקו לליגה האיראנית (עזב קבוצה לטובת איראן ואז חזר אליה). בעונת 2008/2009 שיחק במקסיקו ובוונצואלה. ב-2009/2010 שיחק באורוגוואי. ב-2010/2011 שיחק בארגנטינה, ברפובליקה הדומיניקנית ובאורוגוואי. בעונת 2011/2012 שיחק בוונצואלה ובקולומביה טרם פרש. פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל, באתר ליגת העל הספרדית בכדורסל (בספרדית) פרופיל שחקן באתר ספסל פרופיל השחקן באתר HoopsHype.com
תחותמס

האם התכוונתם ל... תחותמס הראשון – המלך השלישי בשושלת ה-18 במצרים העתיקה, מלך בסוף המאה ה-16 לפנה"ס. תחותמס השני – בנו של תחותמס הראשון, המלך הרביעי בשושלת ה-18 במצרים העתיקה, מלך בראשית המאה ה-15 לפנה"ס. תחותמס השלישי – בנו של תחותמס השני, מלך כחמישים שנה באמצע המאה ה-15 לפנה"ס ונחשב לגדול מלכי מצרים העתיקה. תחותמס הרביעי – בנו של אמנחתופ השני ונכדו של תחותמס השלישי, המלך השמיני בשושלת ה-18 במצרים העתיקה, מלך בראשית המאה ה-14 לפנה"ס.
נבחרת ארגנטינה בכדורגל נשים

נבחרת ארגנטינה בכדורגל נשים היא נבחרת כדורגל הנשים הלאומית של ארגנטינה. הנבחרת מנוהלת על ידי התאחדות הכדורגל הארגנטינאית. הנבחרת העפילה שלוש פעמים לגביע העולם לנשים (2003, 2007 ו-2019) ומעולם לא השתתפה בטורניר הכדורגל של המשחקים האולימפיים. נכון ל-2007, הנבחרת נחשבת לנבחרת הכדורגל השנייה בטיבה באמריקה הדרומית, אחרי נבחרת ברזיל, והיא זכתה פעם אחת באליפות היבשת. הדירוג הנוכחי של נבחרת ארגנטינה ברשימת הדירוג של פיפ"א, הוא המקום ה-33 בעולם, נכון ל-16 באוגוסט 2024, ללא שינוי לעומת ניקוד קודם. דירוג השיא 27 נמדד לראשונה ביוני 2008, והדירוג הכי נמוך 133 נמדד לראשונה ביוני 2016. 1991 - לא נכנסה 1995 - לא העפילה 1999 - לא העפילה 2003 - שלב הבתים 2007 - שלב הבתים 2011 - לא העפילה 2015 - לא העפילה 2019 - שלב הבתים 1991 - לא נכנסה 1995 עד 2003 - גמר 2006 - מקום ראשון 2010 - מקום רביעי 2014 - מקום רביעי 2018 - מקום שלישי פביאנה וואלג'וס מדיה וקבצים בנושא נבחרת ארגנטינה בכדורגל נשים בוויקישיתוף אתר האינטרנט הרשמי של נבחרת ארגנטינה בכדורגל נשים (בספרדית) נבחרת ארגנטינה בכדורגל נשים, ברשת החברתית אקס (טוויטר) דירוג לנבחרות לאומיות נשים באתר פיפ"א החל מיולי 2003 - אז החל דירוג פיפ"א לנבחרות נשים בכלל
נבחרת ניגריה בכדורגל נשים

נבחרת ניגריה בכדורגל נשים היא נבחרת כדורגל הנשים הלאומית של ניגריה. הנבחרת מנוהלת על ידי התאחדות הכדורגל של ניגריה. נכון ל-2021, ניגריה נחשבת לנבחרת הכדורגל הטובה ביותר באפריקה, והיא זכתה 11 פעמים באליפויות אפריקה מתוך 13 הפעמים שהטורניר התקיים. הדירוג הנוכחי של נבחרת ניגריה ברשימת הדירוג של פיפ"א, הוא המקום ה-36 בעולם, נכון ל-16 באוגוסט 2024, ללא שינוי לעומת ניקוד קודם. דירוג השיא 23 נמדד לראשונה ביולי 2003, והדירוג הכי נמוך 46 נמדד לראשונה באוגוסט 2022. 1991 – סיבוב ראשון 1995 – סיבוב ראשון 1999 – רבע גמר 2003 – סיבוב ראשון 2019 עד 2023 – שמינית גמר 1991 - מקום ראשון 1995 - מקום ראשון 1998 - מקום ראשון 2000 - מקום ראשון 2002 - מקום ראשון 2004 - מקום ראשון 2006 - מקום ראשון 2008 - מקום שני 2010 - מקום ראשון 2012 - מקום רביעי 2014 - מקום ראשון 2016 - מקום ראשון 2018 - מקום ראשון מרסי אקידה פלורנס אומגבמי מדיה וקבצים בנושא נבחרת ניגריה בכדורגל נשים בוויקישיתוף נבחרת ניגריה בכדורגל נשים, ברשת החברתית אקס (טוויטר) דירוג לנבחרות לאומיות נשים באתר פיפ"א החל מיולי 2003 - אז החל דירוג פיפ"א לנבחרות נשים בכלל
המנון גרמניה המזרחית

המנון גרמניה המזרחית היה השיר "מחורבות קמת" (גרמנית Auferstanden aus Ruinen). מנגינתו חוברה על ידי הנס אייזלר ומילותיו נכתבו על ידי יוהנס בכר. השיר, שנכתב בשנת 1949, משקף את השלבים הראשונים של ההפרדה בין גרמניה המזרחית לבין גרמניה המערבית, שעה שרוב הגרמנים ראו התקדמות לעבר איחוד המדינות כדבר ראוי וטבעי. לכן מילות ההמנון משלבות כמה קישורים למושג "מאוחדת" (Einig) ונעשה בהן שימוש במונח "ארץ האבות" (Vaterland) כמונח שמתייחס לכל גרמניה. אולם רעיונות אלו עתידים היו להפוך ללא מקובלים ככל שהמלחמה הקרה תתגבר. בשנת 1973 התקבלו גרמניה המזרחית וגרמניה המערבית כחברות באו"ם בעקבות משא ומתן בין שתי המדינות שהוביל להכרה הדדית מסוימת ביניהן. המונח "גרמניה" הוסר מחוקת גרמניה המזרחית, ומאותה עת רק מנגינת ההמנון הושמעה בעוד שהמילים לא הושרו. לאחר איחוד גרמניה השיר נזנח כהמנון הלאומי, וגרמניה העדיפה לאמץ את ההמנון המערב-גרמני "שיר הגרמנים". הצעתו של ראש ממשלת גרמניה המזרחית לותר דה מזייר, כי חלק מהמילים של ההמנון יוספו להמנון גרמניה המאוחדת, נבחנה, ולמרבה התמיהה התברר כי הן משתלבות היטב בלחנו של המנון גרמניה המערבית. בכל אופן, ההצעה נדחתה על ידי קנצלר גרמניה המערבית הלמוט קוהל, והמנונה של גרמניה המערבית אומץ ככתבו וכלשונו כהמנון המדינה המאוחדת. ההמנון הושמע בפעם האחרונה ב-2 באוקטובר 1990 בסוף יום השידורים של רדיו ברלין הבינלאומי. דגל גרמניה המזרחית סמל גרמניה המזרחית מדיה וקבצים בנושא המנון גרמניה המזרחית בוויקישיתוף מידע על היצירה "המנון גרמניה המזרחית" באתר מיוזיק בריינז השיר המלא, להורדה בפורמט MP3
אדוארד דמיטריק

אדוארד דמיטריק (באנגלית: Edward Dmytryk;‏ 4 בספטמבר 1908 - 1 ביולי 1999), במאי ועורך קולנוע אמריקני, שהשתייך ל"עשרה של הוליווד", קבוצה של אנשי תעשיית הקולנוע האמריקאית שישבו בכלא בימי המקארתיזם. אף על פי שנולד בקולומביה הבריטית, קנדה, דמיטריק גדל בסן פרנסיסקו בזמן שהוריו האוקראינים עברו לארצות הברית. בגיל 31 קיבל אזרחות אמריקנית רשמית. הוא עשה את צעדיו הראשונים כעורך קולנוע במהלך שנות השלושים, ביניהם בסרטים של לאו מקארי וג'ורג' קיוקור. את סרטו הראשון כבמאי, "הנשר", עשה ב־1935. הוא נודע בזכות סרטיו של לפני תקופת המקארתיזם, "אש צולבת" (1947), שהביא לו מועמדות יחידה לפרס האוסקר על הבימוי ו"רצח, יקירתי", עיבוד לספרו של ריימונד צ'נדלר. שניהם שייכים לז'אנר הסרט האפל, שדמיטריק נמנה ממעצביו. הוא זומן להתייצב בפני ועדת בית הנבחרים לפעילות אנטי אמריקאית. הוא סירב לשתף פעולה איתם ולכן נכנס לכלא. לאחר מספר חודשים מבעד הסורגים החליט דמיטריק להעיד בפני הוועדה ומסר את שמות חבריו למפלגה הקומוניסטית האמריקנית. באפריל 1951 התייצב דמיטריק פעם נוספת בפני נועדה, בה ענה להם על כל שאלותיהם. הוא סיפר על עברו במפלגה, חברות קצרה בה בשנת 1945 ומנה את שמותיהם של 26 מחברי המפלגה לשעבר. הוא גם סיפר על איך כמה מעמיתיו בהוליווד לחצו עליו להכניס תעמולה קומוניסטית לסרטיו, העדות שלו בפני הוועדה הסבה נזק לכמה משפטים שהתנהלו נגד חברי הקבוצה המכונה "הוליווד 10". בשנת 1952 ביים את הסרט "מרד" שמספר את המרד במלחמת 1812. בסרט כיכבה אנג'לה לאנסברי. לזמן מה, לאחר שנרגעו הרוחות, עבר דמיטריק להתגורר בבריטניה, אולם הוא נשכר על ידי המפיק סטנלי קריימר לביים כמה סרטים דלי תקציב לפני שהפקיד בפניו את הבימוי של "המרד על הקיין". הסרט, שהיה להצלחה קופתית פנומנלית, גרף שבע מועמדויות לפרס האוסקר כולל לסרט הטוב ביותר, אולם לא לקטגוריית הבימוי. לעומת זאת דמיטריק קיבל מועמדות לאיגוד הבמאים האמריקני. הוא ביים סרטים לארבעה מן האולפנים הגדולים ביותר בהוליווד, ל"קולומביה", "פוקס המאה ה-20", MGM וסרטי פרמאונט, הכוללים, בין השאר, את "עץ החיים", "עיר היצרים", "השאפתנים", "כפירי אריות" (שניהם עם מונטגומרי קליפט), וכמו כן את "סוף הרומן", על פי ספרו של גרהם גרין, המלאך הכחול (1959) ושניים מסרטיה של מרלן דיטריך. סרטים אלו היו רבי תקציב וכללו שלל שחקנים בעלי שיעור קומה כמו המפרי בוגרט, קלארק גייבל, ספנסר טרייסי, אליזבת טיילור, בטי דייוויס, מונטגומרי קליפט ומרלון ברנדו. אולם סרטיו, פרט ל"המרד על הקיין", אינם הצליחו לשחזר את האיכויות הקולנועית שהיו בסרטיו טרום-המקארתיזם, ובראש ובראשונה ב"אש צולבת". ב-1965 ביים את הסרט "מיראז'" בכיכובו של גרגורי פק. משנות השבעים החל להמעיט את עיסוקיו בתעשיית הקולנוע, ופינה יותר זמן להרצאות במספר אוניברסיטאות ותיאטראות, כמו גם לכתיבת ספרים. הוא נפטר בשיבה טובה, ב־1999, בגיל 90. בישראל זכור דמיטריק בזכות הסרט עושה הלהטים, משנת 1953,שבביומו, שהיה הסרט ההוליוודי הראשון שצולם בישראל. הסרט עסק בגורלו של ניצול שואה בגילומו של קירק דאגלס. רוברט רוסן מרטין ריט מדיה וקבצים בנושא אדוארד דמיטריק בוויקישיתוף אדוארד דמיטריק, במסד הנתונים הקולנועיים IMDb (באנגלית) אדוארד דמיטריק, באתר AllMovie (באנגלית) אדוארד דמיטריק, באתר Rotten Tomatoes (באנגלית) אדוארד דמיטריק, במסד הנתונים הקולנועיים KinoPoisk (ברוסית) אדוארד דמיטריק, באתר "Find a Grave" (באנגלית) אדוארד דמיטריק, באתר אנציקלופדיה בריטניקה (באנגלית)
דגל ורמונט

דגל מדינת ורמונט מציג את חותם המדינה במרכז רקע כחול. בתחתית שלט האצולה מופיע סרט אדום עליו רשום שם המדינה ומוטו המדינה: "חופש ואחדות" (Freedom and Unity). על החותם מופיע תמונת נוף כשבמרכזו עץ אורן. עם הצטרפותה של ורמונט לארצות הברית בשנת 1791, לא היה לה דגל רשמי. ב-1804 אומץ דגל הדומה לדגל ארצות הברית, אך כלל 17 פסים ו-17 כוכבים, כמספר המדינות אז, ואת השם ורמונט. ב-1837 אומץ דגל הדומה לדגל ארצות הברית בעל 13 הפסים, אך כולל את סמל ורמונט בתוך כוכב גדול ברביע השמאלי העליון. הדגל הנוכחי אומץ באופן רשמי בשנת 1923. לפני כן, מאז 1830 לערך, שימש בתור דגל המושל. מדיה וקבצים בנושא דגל ורמונט בוויקישיתוף דגל ורמונט, באתר דגלי העולם (באנגלית) דגל ורמונט, באתר אנציקלופדיה בריטניקה (באנגלית) ערך זה הוא קצרמר בנושא סמלים. אתם מוזמנים לתרום לוויקיפדיה ולהרחיב אותו.
צ'רמיין הופר

פרק זה טעון עדכון. אנא תרמו לוויקיפדיה ועזרו לעדכן אותו. ייתכן שתמצאו פירוט בדף השיחה. הסיבה היא כדורגלנית עבר. צ'רמיין אליזבת' הופר (אנגלית: Charmaine Elizabeth Hooper; נולדה ב-15 בינואר 1968) היא כדורגלנית קנדית לשעבר ששיחקה כחלוצה מרכזית. הופר הייתה חברת הנבחרת הקנדית לנשים בשנים 1986–2006, זכתה ארבע פעמים בפרס השחקנים הקנדיים ונכנסה להיכל התהילה של הכדורגל הקנדי. היא השתתפה שלוש פעמים במשחקי גביע העולם לנשים של פיפ"א: שוודיה 1995, ו-1999 ובארצות הברית 2003. כמו כן, הופר שיחקה במועדונים בנורווגיה, באיטליה, ביפן ובארצות הברית. הופר, ילידת ג'ורג'טאון, גיאנה, החלה את הקריירה שלה בקבוצת הכדורגל של אוניברסיטת המדינה של קרוליינה הצפונית (שם קיבלה תואר במדעי האוכל). היא השיגה בקבוצה מספר שיאים בהם היא מחזיקה עד היום. את הקריירה המקצוענית שלה החלה בליגה הראשונה של יפן. לאחר מספר שנים עברה לעונה אחת לאיטליה והמשיכה למספר עונות בארצות הברית. בין השאר שיחקה באטלנטה ביט בשיקגו קובראס וברוקפורד דקטילס. היא סיימה את הקריירה המקצוענית שלה בניו ג'רזי בשנת 2008. הופר צורפה לנבחרת הנשים של קנדה כאשר זו הוקמה ב-1986, ושיחקה בה עד 2006. את הופעת הבכורה שלה בנבחרת עשתה ב-7 ביולי 1986 נגד ארצות הברית. הייתה מלכת השערים וההופעות בנבחרת קנדה, עם 71 שערים ב-131 משחקים, והשתתפה עם הנבחרת בגביע העולם 1995, בגביע העולם 1999 ובמשחקים שנערכו ב-2003. במשחקי 2003 זכתה קנדה במקום הרביעי, גם בזכות 4 שערים שהופר הבקיעה. היא נבחרה אז לנבחרת הטורניר. מאוחר יותר נבחרה להיכל התהילה של הכדורגל הקנדי. ב- 2022 התגוררה הופר בוואקו, טקסס, ארצות הברית, וגידלה שם את ביתה צ'רלי שהייתה בת 17. לדבריה לביתה יותר יכולות ככדורגלנית מאלו שהיו לה באותו גיל. צ'רמיין הופר, באתר Soccerdonna (בגרמנית) צ'רמיין הופר, באתר WorldFootball.net צ'רמיין הופר, באתר FootballDatabase.eu ביוגרפיה טירל גיימס, צ'רמיין הופר, באתר האינציקלופדיה הקנדית, ‏ספטמבר 2021 פרדריק האלי, אתלטית ילידת גיאנה עשתה גלים בכדורגל הקנדי, באתר Guyana Chronicle, ‏3 באפריל 2022 ערך זה הוא קצרמר בנושא כדורגלנים ובנושא קנדה. אתם מוזמנים לתרום לוויקיפדיה ולהרחיב אותו.